CELEX: 32022D0189
Language: ro
Date: 2022-02-10 00:00:00
Title: Decizia de punere în aplicare (PESC) 2022/189 a Consiliului din 10 februarie 2022 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

11.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 30/115
               
            
         DECIZIA DE PUNERE ÎN APLICARE (PESC) 2022/189 A CONSILIULUI
         din 10 februarie 2022
         privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 12 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 31 iulie 2015, Consiliul a adoptat Decizia (PESC) 2015/1333.
                  
               
                     (2)
                  
                  
                     La 28 ianuarie 2022, Comitetul Consiliului de Securitate al Organizației Națiunilor Unite (CSONU) instituit în temeiul Rezoluției 1970 (2011) a CSONU a modificat informațiile referitoare la o persoană inclusă pe listele persoanelor cărora li se aplică măsuri restrictive.
                  
               
                     (3)
                  
                  
                     Prin urmare, anexele I și III la Decizia (PESC) 2015/1333 ar trebui să fie modificate în consecință,
                  
               ADOPTĂ PREZENTA DECIZIE:
         
            Articolul 1
            Anexele I și III la Decizia (PESC) 2015/1333 se modifică astfel cum se prevede în anexa la prezenta decizie.
         
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 10 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 206, 1.8.2015, p. 34.
      
      
         
            ANEXĂ
            În anexa I și anexa III la Decizia (PESC) 2015/1333, rubrica 15 se înlocuiește cu următorul text:
            
               „15.   Nume: 1: SAADI 2: QADHAFI 3: indisponibil 4: indisponibil
               
               
                  Titlu indisponibil Desemnare: comandant al forțelor speciale. Data nașterii: a)27 mai 1973; b)1 ianuarie 1975. Locul nașterii: Tripoli, Libia Pseudonim cert: indisponibil Pseudonim incert: indisponibil Cetățenie: indisponibilă Nr. pașaportului: a) 014797 b) 524521 c) pașaport libian AA862825, emis la 19 mai 2021, la Tripoli (expiră la 18 mai 2029) Număr național de identificare: indisponibil Adresă: Libia (reținut). Inclus pe listă la:26 februarie 2011 (modificări operate la 28 ianuarie 2022, 26 martie 2015, 2 aprilie 2012 și 14 martie 2012). Alte informații: inclus pe listă în temeiul punctului 15 din Rezoluția 1970 (interdicții de călătorie). Inclus pe listă la 17 martie 2011 în temeiul punctului 17 din Rezoluția 1970 (Înghețarea activelor).”